CELEX: 31981R3584
Language: el
Date: 1981-12-14 00:00:00
Title: Κανονισμός (EOK) αριθ. 3584/81 τής Επιτροπής τής 14ης Δεκεμβρίου 1981 περί τροποποιήσεως τού κανονισμού (EOK) αριθ. 1136/79 περί καθορισμού τών λεπτομερειών εφαρμογής τών σχετικών μέ τό ειδικό καθεστώς κατά τήν εισαγωγή ορισμένων βοείων κατεψυγμένων κρεάτων, προοριζομένων γιά μεταποίηση

Avis juridique important

|

31981R3584

Κανονισμός (EOK) αριθ. 3584/81 τής Επιτροπής τής 14ης Δεκεμβρίου 1981 περί τροποποιήσεως τού κανονισμού (EOK) αριθ. 1136/79 περί καθορισμού τών λεπτομερειών εφαρμογής τών σχετικών μέ τό ειδικό καθεστώς κατά τήν εισαγωγή ορισμένων βοείων κατεψυγμένων κρεάτων, προοριζομένων γιά μεταποίηση  

Επίσημη Εφημερίδα αριθ. L 359 της 15/12/1981 σ. 0016 - 0016 Φινλανδική ειδική έκδοση: Κεφάλαιο 3 τόμος 14 σ. 0088  Ισπανική ειδική έκδοση: Κεφάλαιο 03 τόμος 23 σ. 0222  Σουηδική ειδική έκδοση: Κεφάλαιο 3 τόμος 14 σ. 0088  Πορτογαλική ειδική έκδοση : Κεφάλαιο 03 τόμος 23 σ. 0222 

***** ΚΑΝΟΝΙΣΜΟΣ (ΕΟΚ) αριθ. 3584/81 ΤΗΣ ΕΠΙΤΡΟΠΗΣ  της 14ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 1136/79 περί καθορισμού των λεπτομερειών εφαρμογής των σχετικών με το ειδικό καθεστώς κατά την εισαγωγή ορισμένων βοείων κατεψυγμένων κρεάτων, προοριζομένων για μεταποίηση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 14 παράγραφος 4 υπό γ,  Εκτιμώντας:  ότι ο κανονισμός (ΕΟΚ) αριθ. 1136/79 της Επιτροπής (2) εθέσπισε τις λεπτομέρειες εφαρμογής του ειδικού καθεστώτος κατά την εισαγωγή βοείων κατεψυγμένων κρεάτων προοριζομένων για μεταποίηση· ότι ο κανονισμός αυτός προβλέπει, ιδίως, τον καθορισμό συντελεστών που καθιστούν δυνατό τον προσδιορισμό της ποσότητας των κατεψυγμένων αποστεωμένων κρεάτων που περιέχονται σε μία ορισμένη ποσότητα κονσερβών·  ότι, όσον αφορά τις κονσέρβες που περιέχουν 20 % ή περισσότερο και λιγότερο από 40 % κρέας, απεδείχθη στην πρακτική ότι η απαραίτητη ποσότητα κρέατος για την παρασκευή ορισμένων προϊόντων απέχει από την ποσότητα που προκύπτει από την εφαρμογή του καθορισμένου συντελεστή, για λόγους ανεξάρτητους από τη θέληση του μεταποιητή· ότι η κατάσταση αυτή επιφέρει δυσκολίες για πολλές επιχειρήσεις μεταποιήσεως· ότι αποβαίνει, λοιπόν, αναγκαίο να προβλεφθεί η δυνατότητα προσφυγής σε ένα ειδικό σύστημα ελέγχου·  ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2, στην παράγραφο 4 του κανονισμού (ΕΟΚ) αριθ. 1136/79 προστίθεται το επόμενο εδάφιο:  «Εάν η ποσότητα κρέατος που είναι αναγκαία για την παρασκευή ενός των προϊόντων που αναφέρονται στο παράρτημα, σημείο Ι. 4, απέχει πολύ από την ποσότητα που προκύπτει από την εφαρμογή του συντελεστή 0,30 που προβλέπεται για τα προϊόντα αυτά, ο αρμόδιος οργανισμός δύναται να δεχθεί, στο πλαίσιο της διοικητικής επιβλέψεως και κατόπιν αιτήσεως της επιχειρήσεως μεταποιήσεως που αναφέρεται στην αίτηση πιστοποιητικού, μία προσωπική απόδειξη που αφορά την ποσότητα κατεψυγμένου κρέατος που είναι απαραίτητη για την παρασκευή του προϊόντος.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 141 της 9. 6. 1979, σ. 10.